সামুদ্রিক উদ্ভিদ, বিশেষ করে মাছ ও অন্যান্য জলচর প্রাণীদেহে প্রচুর আর্সেনিক যৌগ পাওয়া যায়। এদের বেশিরভাগই নির্দোষ ও নির্বিষ আর্সেনিক। যথা আর্সেনোবিটেন, আর্সেনোগার ইত্যাদি। আর্সেনোবিটেনের প্রাচুর্যই সর্বাধিক পরিবেশে রাসায়নিক, ভৌতিক ও জীবসমূহের প্রাণ রাসায়নিক ক্রিয়া -বিক্রিয়ায় আর্সেনিকের বহু প্রজাতি সমূহের নিয়ত রূপান্তর ঘটে চলে। যৌগে আর্সেনিকের জারণ স্তর, প্রজাতির রাসায়নিক প্রকৃতি নির্ধারণ করে তার সঞ্চরণশীলতা, জীব লভ্যতা, জীবদেহে বিষক্রিয়া প্রভৃতির। প্রথমেই দেখে নেওয়া যাক রসায়নের প্রতিষ্ঠিত সূত্রাবলী থেকে পরিবেশের বাস্তব অবস্থায় কী ধরনের আর্সেনিক প্রজাতি উত্পন্ন হওয়ার বেশি সম্ভাবনা, বিশেষ করে তার জারণস্তর, অর্থাত As(III), না As(V) কোনটি সমধিক সুস্থিত থাকবে।